**La terasa**

*Demarc*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te las să îţi bei cafeaua liniştită.

Promit că nu o să mă pierd

În reflexia ochelarilor tăi D&G

Şi aş putea chiar jura

Că nu vor juca imagini vulgare

În mintea unui om sărman

Om care,

De la atâta patos răzvrătit

Va fi gelos pe buburuza

Ce îşi joacă aripile pe bronzul piciorului tău.

PS: Dacă omul sărman s-ar ridica

Şi ar da un bobârnac

Buburuzei

Nu-i aşa că nu i-ai arunca

cafeaua tare

în faţă?